‎(ผลงานซีรีส์จาก NETFLIX)
‎ต่อนายกรัฐมนตรีแฮโรลด์ วิลสัน ‎และคณะรัฐบาลในวันนี้
‎ขณะที่มีแรงกดดันต่อค่าเงินปอนด์
‎(เดลีมิร์เรอร์)
‎สวัสดีครับ คุณคิง
‎- ความเสียหายเกิดขึ้นแล้ว... ‎- สวัสดีค่ะ คุณคิง
‎การขาดดุลทางการค้าของอังกฤษ ‎มีมูลค่าน่าหวั่นใจถึง 107 ล้านปอนด์
‎เป็นสถิติที่ร้ายแรงที่สุดในประวัติศาสตร์
‎รัฐบาลกล่าวว่าตัวเลขนี้ ‎ถูกบิดเบือนและไร้ความหมาย
‎สวัสดีครับ คุณคิง
‎สวัสดีค่ะ คุณคิง
‎อยู่ไหนล่ะ
‎นี่ครับ พาดหัวหน้าหนึ่งพรุ่งนี้
‎ยังไม่แรงพอ
‎แรงที่สุดแล้วครับ ‎เท่าที่เดลีมิร์เรอร์เคยเขียน
‎ถึงผู้นำพรรคแรงงาน
‎"ก้มหัว" "สำนึกผิดชอบชั่วดี" เหรอ ‎ผมไม่รู้ว่ามันจะบอกอะไร
‎ตอนนี้รู้แล้วว่าจะบอกอะไร
‎(พอกันที)
‎(กระแสต่อต้านวิลสันท่วมท้น) ‎(ไม่เอาวิลสันแล้ว)
‎(พอกันที)
‎เป็นวันที่น่าเศร้าเมื่อหนังสือพิมพ์เดลีมิร์เรอร์ ‎ซึ่งสนับสนุนพรรคแรงงาน
‎กลับโจมตีผู้นำพรรคแรงงานแบบนี้
‎พวกเราไปคิดกันมาบ้างแล้ว
‎และนึกออกว่าจะปัดคำวิพากษ์วิจารณ์ ‎ในอนาคตยังไง
‎อ้อ ว่ามาสิ
‎ลอร์ดเมาท์แบทเท็น
‎เขาเกี่ยวอะไรด้วย
‎ผมว่าทุกคนเห็นตรงกันว่า ‎เขาเป็นสัญลักษณ์ของยุคที่ร่วงโรย
‎ยุคแห่งความมีอภิสิทธิ์และความเหลื่อมล้ำ
‎ยุคจักรวรรดิและความหรูหราฟุ่มเฟือย
‎- ยังไม่ต้องพูดถึงที่ชอบยกหางตัวเองไปอีก ‎- ว่าต่อสิ
‎ในฐานะผู้บัญชาการทหารสูงสุด
‎เขาไม่ยอมตัดงบประมาณกลาโหม ‎อย่างที่เราต้องการ
‎ซึ่งเป็นการลดงบประมาณตามที่คุณสัญญาไว้
‎ในนโยบายหาเสียงช่วงเลือกตั้ง
‎เราคงจะยอมโอนอ่อนผ่อนตามเขา
‎ถ้าเขาไม่ได้...
‎หลงตัวเอง ใจหยาบ หรือบ้าอำนาจขนาดนั้น
‎ก็จริง
‎งั้นคุณเสนอให้เราทำอย่างไร
‎ไล่เขาออก
‎อย่างน้อยเขาก็ไม่ได้อยู่เฉยๆ
‎แล้วเขาก็เป็นวงใน รู้ๆ กันอยู่ว่า ‎คนอย่างเมาท์แบทเท็น
‎เป็นพวกใส่ใจเรื่องชาวบ้าน ‎ถ้าจะเรียกอย่างสุภาพ
‎พวกใส่ใจเรื่องชาวบ้านที่มีกำลังและเส้นสาย
‎ให้เขาอยู่วงในและค่อนแคะคนข้างนอก
‎ดีกว่าอยู่ข้างนอกแล้วจ้องหาเรื่องคนใน
‎แต่เขาเป็นคนของยุคเก่า แฮโรลด์
‎การปลดเขามีเหตุผลทางงบประมาณ
‎และทำให้เห็นว่าพวกเรากล้า
‎ใครจะรู้
‎นั่นอาจช่วยให้ได้พาดหัวข่าวดีๆ เสียบ้าง
‎ใช่ ได้พาดหัวข่าวดีๆ เสียบ้างก็ดี
‎วันทยาหัตถ์!
‎วันทยาวุธ!
‎ในฐานะผู้บัญชาการทหารสูงสุด
‎ท่านคงทราบดีว่า ‎กระทรวงการคลังกำลังทำการ
‎ตรวจสอบงบประมาณกลาโหมในหลายทาง
‎- และ... ‎- และก่อนที่คุณจะพูดต่อ
‎ข้อเสนอตัดงบประมาณจะทำให้เรา ‎มีจุดอ่อนและอ่อนแออย่างมาก
‎โดยเฉพาะทางทิศตะวันออกของคลองสุเอซ
‎แล้วศัตรูของเราคิดจะตัดงบกลาโหมบ้างรึเปล่า
‎ไม่เลย พวกเขามีแต่จะเพิ่มเป็นห้าเท่า สิบเท่า
‎และบทสรุปของการตรวจสอบ
‎คือเราจำเป็นต้องเปลี่ยนแปลงอะไรนิดหน่อย
‎หนึ่งในนั้นคือเปลี่ยนตำแหน่งของท่าน
‎ในฐานะผู้บัญชาการทหารสูงสุด
‎อะไรนะ
‎นี่จะไล่ผมออกงั้นรึ
‎เอ่อ ไม่ใช่ครับ ผมแค่จะขอบคุณที่ช่วยงาน
‎ทั้งในนามของรัฐบาลและกองทัพทุกเหล่า
‎และในนามของทั้งประเทศ
‎เพราะท่านรับใช้ชาติ ‎อย่างยอดเยี่ยมที่สุดมาหลายปี
‎จริงด้วย
‎คุณกำลังไล่ผมออกจริงๆ
‎อ้อ เอาอย่างนี้สินะ
‎อ้อ...
‎เอาอย่างนี้
‎ตลกร้ายที่สุด
‎ชายซึ่งมีความดีความชอบมากมาย ‎อย่างลอร์ดเมาท์แบทเท็น
‎ผู้บัญชาการกองทหารพันธมิตร ‎แห่งเอเชียตะวันออกเฉียงใต้
‎หนึ่งในผู้วางแผนคนสำคัญ
‎ยุทธการบุกชิงยุโรปที่ถูกนาซียึดครอง
‎ที่บังเอิญเป็นแผนซึ่งทำให้เราชนะสงคราม
‎กลับถูกชายคนหนึ่งซึ่ง ‎เคยทำอะไรสำเร็จบ้างก็ไม่รู้
‎ไม่มีเลยสักอย่าง
‎มีแต่ผิดสัญญา ทำให้เศรษฐกิจเป็นอัมพาต
‎บริหารประเทศที่ยิ่งใหญ่นี้จนแทบพัง
‎แต่เขากลับบอกว่าเมาท์แบทเท็นเกินความจำเป็น
‎นั่นไม่ใช่แค่เรื่องตลกร้าย
‎มันบัดสีบัดเถลิงที่สุด
‎แต่เมื่อโอกาสหนึ่งหมดไป
‎ก็จะมีโอกาสใหม่เกิดขึ้น
‎"มีชะตาฟ้าลิขิตให้ตกต่ำ
‎แม้เหตุเกิดยามนี้ ย่อมจะหามีมิได้
‎แม้เหตุหามีมิได้ ย่อมจะเกิดยามนี้
‎แม้เหตุมิเกิดยามนี้ ก็ย่อมเกิดในกาลถัดไป
‎เพียงเราต้องเตรียมพร้อมไว้"
‎แล้วฉันจะทำอะไรดี บาร์แรตต์
‎ท่านจะกลับมายืนหยัดได้ขอรับ
‎เดี๋ยวท่านก็จะมีโครงการให้ทำอีกเป็นร้อย
‎เค้กขอรับ
‎(ลาก่อน)
‎- ไช... ‎- โย!
‎อ้อ ขอบคุณ
‎ยินตีต้อนรับกลับบ้านขอรับ
‎(พระราชบัญญัติ ‎การทำประมงสัตว์น้ำ (เปลือกแข็ง) ปี 1967)
‎แน่นอน
‎ผมว่านั่นน่าจะใช้ได้
‎เราแค่ต้องระวังเรื่องบันได
‎วางปากกาได้แล้วพ่ะย่ะค่ะ
‎เราจะถึงนิวมาร์เก็ตในอีกสิบนาที
‎ขอบใจ เซซิล ม้าเป็นอย่างไรบ้าง
‎ดีเหมือนใหม่เลยพ่ะย่ะค่ะ
‎คิดจริงๆ ใช่ไหม ‎ว่ามันจะหายจากอาการบาดเจ็บ
‎คิดพ่ะย่ะค่ะ
‎ทำหมันแล้ว จี้แผลแล้ว พักอย่างดีแล้ว
‎เราจะไม่เจอเหตุการณ์ที่ม้าตื่นใส่เราอีก
‎พอมีโอกาสที่วันนี้จะเอาออกไปวิ่งได้ไหม
‎อ้อ ยังไม่ได้พ่ะย่ะค่ะ
‎ข้างนอกพื้นเฉอะแฉะเป็นโคลนหนัก
‎ช่วงนี้อากาศเป็นแบบนี้บ่อยๆ
‎แทบจะเอาม้ากลับไปฝึกไม่ได้เลย
‎อ้อ แต่เราจัดการกับลมฟ้าอากาศไม่ได้หรอก
‎มาถึงการแข่งขันที่คนตั้งตาชมมากที่สุด ‎ในการแข่งม้ารอยัลแอสคอต
‎ชิงถ้วยพระราชินีอเล็กซานดรา
‎นี่เป็นการแข่งม้าทางราบที่ยาวที่สุดในอังกฤษ
‎ซึ่งความอึดของม้าเป็นสิ่งจำเป็นอย่างยิ่ง
‎และแน่นอน ม้าตัวเต็งคือเบอร์เก้า
‎เจ้าแอพเพรนทิซ ‎ม้าของสมเด็จพระราชินีเอง
‎ออกมาแล้วคร้บ ‎โดยเบอร์หก แพนิค นำขึ้นมาก่อน
‎ตามด้วยวาเลนไทน์สเดย์ เบอร์หนึ่ง
‎และโอลิมปิกบอย เบอร์สอง ‎หายใจรดต้นคอมาเลยทีเดียว
‎หลังจากออกตัวแล้วก็เริ่มเข้าระยะวิ่ง
‎ที่ตามมาคือเบอร์สิบ แอนเดอร์สัน ‎หลุดจากกลุ่มผู้นำไปแล้ว
‎แต่เบอร์เก้า แอพเพรนทิซก็ไล่ตามมาในลำดับห้า
‎ออกตัวได้น่าผิดหวัง ‎เมื่อนับว่ามันเป็นแชมป์ยอร์กเชียร์คัพปีที่แล้ว
‎แพนิคยังคงนำเป็นจ่าฝูง
‎แต่ด้านหลังนั้น แอพเพรนทิซเริ่มไล่เข้ามาแล้ว
‎จี้จนทิ้งคู่แข่งเบอร์เจ็ด ไฟลีมอน ‎ขึ้นมาเป็นที่สี่
‎ใต้ฝ่าละอองพระบาท
‎- พระราชชนนี ‎- ดิ๊กกี้ที่รัก
‎อย่าท้อเลย คนดี
‎แอพเพรนทิซจ้องอย่างแน่วแน่ขณะเข้าโค้ง
‎- แอพเพรนทิซเพิ่มความกดดัน... ‎- สู้เขา!
‎ให้กับโอลิมปิกบอยเมื่อไล่กวดมาเป็นที่สาม
‎นั่นถือเป็นการดึงตำแหน่งกลับได้ยอดเยี่ยม ‎จากช่วงเริ่มต้นที่ช้าหน่อย
‎ขณะนี้แอพเพรนทิซเข้ามาเสมอกับที่สอง ‎โอลิมปิกบอยแล้ว
‎ในจังหวะที่แข่งขึ้นเนิน
‎และเมื่อเข้าโค้งสุดท้าย ‎แพนิคยังนำอยู่หนึ่งช่วงตัวครึ่ง
‎แต่แอพเพรนทิซก็พร้อมเข้ามาท้า
‎ถึงทางตรงเข้าเส้นชัยแล้ว
‎แอพเพรนทิซบุกวิ่งในโค้งด้านใน
‎บี้เข้าไป เกือบได้ เกือบแล้ว เกือบ...
‎- ไม่ มันไม่ไหว ‎- ไม่นะ แอพเพรนทิซเริ่มไม่ไหวแล้ว
‎แพนิคยังไปได้ต่อ ยังนำเช่นเดิม
‎แต่แอพเพรนทิซฝีเท้าตก ‎วาเลนไทน์สเดย์ควบขึ้นมาเป็นที่สอง
‎โอลิมปิกบอยไล่ตามมาจากท้ายกลุ่ม
‎เข้าเส้นชัยตัดกันฉิวเฉียด
‎แต่เบอร์หก แพนิค ถึงเส้นชัยก่อนใคร
‎ตามมาอย่างเฉียดฉิวด้วยเบอร์สอง ‎โอลิมปิกบอยและ...
‎เราทำพลาดตรงไหน พอร์ชีย์
‎เมื่อก่อนเราเคยชนะทุกคน
‎ตอนนี้แข่งกับใครแทบไม่ไหว
‎เป็นได้ว่าระบบที่พระราชชนกทรงตั้งไว้
‎ตอนนี้ค่อนข้าง...
‎ตกยุคงั้นรึ
‎และอาจจำเป็นต้อง...
‎โดนเตะออก
‎เอาไปหมกถังขยะ
‎ถ้าเราอยากจะตามพวกยอดฝีมือระดับโลกให้ทัน
‎กระหม่อมอยากเสนอให้ทรงทำตามแบบพวกเขา
‎แล้วให้ทำอะไรกัน
‎เดินทางไปทั่วโลกและ ‎ตามดูพัฒนาการล่าสุดในวงการ
‎เราทำแบบนั้นไม่ได้หรอก
‎เผื่อเธอจะลืม เรามีงานต้องทำนะ
‎ไปแค่ฝรั่งเศสเอง ไม่ใช่ไปถึงทิมบัคทู
‎ที่นี่ก็มีผู้ซึ่งมีประสบการณ์ ‎พร้อมจะรักษาการแทนพระองค์
‎อย่างที่ทรงทราบ
‎รัฐบาลพยายามอย่างยิ่งยวดที่จะ ‎รักษาค่าเงินปอนด์
‎ที่ปอนด์ละ 2.80 ดอลลาร์สหรัฐ
‎แต่ความเสียหายทางเศรษฐกิจในแต่ละครั้ง
‎ทั้งปัญหาการคว่ำบาตรน้ำมัน ‎เรื่องการของการขาดดุลชำระเงินกู้
‎และการประท้วงของสหภาพแรงงานการท่า
‎ก็ยิ่งทำให้คงค่าเงินปอนด์ได้ยากขึ้นทุกที
‎กระหม่อมเกรงว่าตอนนี้เราไม่มีทางเลือกอื่น
‎นอกจากต้องลดค่าเงินปอนด์
‎กระหม่อมคงไม่จำเป็นต้องทูลว่า ‎นี่เป็นเรื่องที่กระหม่อมเสียใจเป็นที่ยิ่ง
‎เป็นการส่วนตัว...
‎และเป็นเรื่องน่าขายหน้าของรัฐบาลอย่างมาก
‎พูดตอนนี้ดูจะเป็นจังหวะที่ไม่ดีเลย ‎แต่สัปดาห์หน้าเราจะไม่อยู่
‎อาจจะไม่อยู่ถึงสองสัปดาห์
‎แต่สมเด็จพระราชชนนีเอลิซาเบธ ‎จะเป็นผู้สำเร็จราชการแทน
‎ซึ่งทรงปฏิบัติหน้าที่นี้มาหลายครั้งแล้ว
‎ใต้ฝ่าละอองพระบาท
‎สวัสดีครับ
‎เมื่อไม่กี่วันก่อน
‎รัฐบาลได้ลงมติเป็นเอกฉันท์
‎ที่จะลดค่าเงินปอนด์
‎ตอนนี้ผมเรียนพี่น้องประชาชนได้แล้ว ‎ว่าทำไมจึงตัดสินใจเช่นนั้น
‎ที่สำคัญกว่านั้นคือ ‎การตัดสินใจจะส่งผลต่อท่านอย่างไร
‎จากนี้ต่อไป เงินปอนด์ที่อยู่ในต่างประเทศ
‎จะมีค่าลดลงประมาณ 14 เปอร์เซ็นต์
‎เมื่อเทียบกับค่าเงินอื่น
‎แน่นอน นี่ไม่ได้หมายความว่า
‎เงินปอนด์ที่อยู่ในอังกฤษ
‎ในกระเป๋าหรือกระเป๋าสตางค์ ‎หรือในธนาคารของท่านจะถูกลดค่าลงไป
‎มันแค่หมายความว่า ‎สินค้าที่ซื้อจากต่างประเทศจะมีราคาสูงขึ้น
‎ดังนั้น สินค้าหลายอย่าง
‎หากซื้อที่ผลิตในอังกฤษเองก็จะถูกกว่า
‎การตัดสินใจลดค่าเงินปอนด์ครั้งนี้ ‎เป็นการตัดสินใจที่ยากลำบาก
‎และผลกระทบที่ตามมา ‎อาจทำให้ต้องเหน็ดเหนื่อยกันสักพัก
‎กว่าสามปี
‎ที่รัฐบาลนี้ต่อสู้
‎ดังเป็นหน้าที่ของเราซึ่งจะต้องต่อสู้
‎กับภาระเงินกู้ยืมต่างประเทศ
‎ซึ่งรัฐบาลก่อนหน้านี้ได้ทิ้งไว้ให้
‎แต่ตอนนี้ไม่ใช่เวลาที่จะมาโทษกัน
‎ตอนนี้เรามีโอกาสที่จะปลดเปลื้อง ‎พันธนาการที่รัดรึงเราอยู่
‎และคว้าโอกาสนี้
‎ด้วยทั้งสองมือของเรา
‎ชาติของเราเป็นชาติที่มีเกียรติ
‎เราต้องอยู่โดยพึ่งพาตัวเองกันแล้ว
‎ตอนนี้เราต้องเลือกที่จะ ‎ให้ความสำคัญกับอังกฤษก่อนอื่นใด
‎คืนนี้
‎พวกเราเหล่าทหารผ่านศึกจากสงครามที่พม่า
‎มารวมตัวกันเพื่อเสริมมิตรภาพสมานฉันท์
‎และระลึกถึงพี่น้องที่สละชีพเพื่อชาติ
‎ที่เยนันยองและย่างกุ้ง
‎เราระลึกถึงวิธีการต่อสู้ของพวกเรา
‎การต่อสู้แบบดั้งเดิม
‎สู้แบบมีเกียรติ
‎เคียงบ่าเคียงไหล่ ไปไหนไปกัน
‎และชัยชนะที่กวาดเรียบอย่างรวดเร็วเร้าใจ
‎ที่พาเราไปจนข้ามลุ่มน้ำอิรวดี
‎ไปจนถึงเมืองมัณฑะเลย์ได้
‎ณ ที่นั่น เราปะทะกับกองทัพญี่ปุ่น
‎และได้ขยี้มันจนแหลกลาญ
‎ใช่แล้ว ท่านสุภาพบุรุษทั้งหลาย
‎พวกเราชายชาติทหารจะมีชัยชนะ ‎และศักดิ์ศรีในอดีตให้หวนรำลึกถึงเสมอ
‎แต่ทว่าคนรุ่นใหม่ในขณะนี้เล่า
‎เหล่าหนุ่มสาวรุ่นใหม่ ‎ที่เพื่อนผองของเราได้สละชีวิตปกป้อง
‎เห็นด้วย
‎ถดถอย
‎ไร้ความหมาย
‎ยิ่งมีการลดค่าเงินปอนด์สเตอร์ลิง
‎นั่นคืออนาคตอันไร้แสงตะวัน ‎ที่พวกเขาจะต้องเผชิญ
‎สำหรับพวกเขาแล้ว
‎ไอร้อนผ่าวของการปฏิวัติ ‎หาใช่ความร้อนที่จะหลอมดาบให้แกร่ง
‎แต่เป็นความร้อนอันหลอมละลาย
‎ใช่แล้ว
‎มันหลอมเงินจากเหรียญกล้าหาญของเรา
‎และที่เหลือไว้เพียงเถ้าถ่านนั้นก็คือรากฐาน
‎ของระบบเศรษฐกิจของเรา ค่าเงินของเรา
‎จริง
‎เห็นด้วย
‎ดังนั้น
‎หากเกียรติยศใดๆ ที่ประเทศนี้มีอยู่ ‎จะมีเพียงเกียรติยศและศักดิ์ศรีในอดีต
‎เราก็จงมาดื่มด่ำกับมัน ณ ตอนนี้เถิด
‎เห็นด้วย
‎"กลับมาเถิด ทหารกล้าชาวอังกฤษ
‎กลับมาเถิด"
‎มีใครจะร่วมพูดกับผมบ้าง
‎"ส่งข้าไปสักแห่ง ณ ตะวันออกของคลองสุเอซ
‎ณ แดนแสนยอดอันแสนยากยิ่ง
‎ณ ดินแดนซึ่งไร้บัญญัติสิบประการ
‎และบุรุษอาจหิวกระหายได้ทุกครา
‎เพราะระฆังวัดกำลังลั่นหา
‎และข้าจะไปอยู่ที่นั่น
‎ข้างเจดีย์เมาะลำเลิงโบราณ
‎ทอดสายตาอ้อยอิ่งมองทะเล
‎ระหว่างทางสู่มัณฑะเลย์
‎ที่ซึ่งมีเรือพายลำน้อยลอยไป
‎ขึงผ้าใบให้คนป่วยนอนในร่มไว้
‎ระหว่างทางไปมัณฑะเลย์
‎ระหว่างทางสู่มัณฑะเลย์
‎เห็นปลานางฟ้าโผบนผิวน้ำใส
‎ยามอรุณทอแสงดั่งอสนีบาต
‎พ้นปากอ่าวใหญ่จากฝั่งจีน"
‎คิดว่าอย่างไร
‎ดีมาก
‎ลอร์ดเมาท์แบทเท็น
‎ขออนุญาตครับ
‎ผมเซซิล คิง
‎อยากจะขออนุญาตคุยกับท่าน
‎เพื่อแสดงความเห็นใจ ‎ในเรื่องที่รัฐบาลนี้ทำต่อท่าน
‎ช่างเป็นการฉวยโอกาสและหาเสียงสนับสนุน ‎เล่นการเมืองอย่างน่าอายที่สุด
‎ขอบคุณมาก
‎ยิ่งตอนนี้ประเทศของเรา ‎ต้องการคนที่ยิ่งใหญ่เช่นท่าน
‎เพื่อเรียกคืนความมั่นใจ ‎สร้างแรงบันดาลใจให้เรา
‎หรือแม้แต่อาจนำเราออกจากหล่มแห่งนี้
‎แต่เขาพูดไว้ชัดเจนมากทีเดียวว่า
‎ผมหมดวาระที่จะเป็นผู้นำแล้ว
‎อ้อ แต่ผมกับเพื่อนๆ ไม่ได้เชื่ออย่างนั้นครับ
‎ไม่เคยเชื่อเลยสักนิด
‎อันที่จริง
‎เราจะยินดีมากถ้าท่านร่วมทานมื้อเที่ยงกับเรา ‎ที่เธรดนีดเดิ้ลสตรีทสักวันหนึ่ง
‎ที่ธนาคารแห่งประเทศอังกฤษน่ะรึ
‎เรากำลังร่างข้อเสนอ
‎ซึ่งอยากให้ท่านได้อ่านจริงๆ
‎ลาละครับ
‎(อาราส์ ดู เกส์เนย์ แคว้นนอร์มังดี) ‎(ประเทศฝรั่งเศส)
‎ใต้ฝ่าละอองพระบาท
‎ขอต้อนรับสู่อาราส์ ดู เกส์เนย์
‎ขอบใจ คุณเฮ้ด
‎ไม่จำเป็นต้องเป็นทางการขนาดนั้นก็ได้
‎ในโลกของการผสมพันธุ์ม้า ‎คุณต่างหากที่เป็นพระราชา
‎ทรงมีพระมหากรุณาธิคุณ ‎และเอาใจกันเหลือเกิน
‎จนอดสงสัยไม่ได้ว่าทรงกำลังยกยอกระหม่อม
‎- สวัสดี อเลค ‎- เฮนรี่
‎ไปกันเลยดีไหม สวัสดีจ้ะ
‎แน่นอน เจ้ามาแล็งเป็นลูกของเลดี้ดันจาร์
‎เป็นม้าแข่งที่ยอดเยี่ยมมาก
‎และปู่ของมันก็คือ ไวท์เซตทเลอร์
‎ถูกแล้ว เราประสบความสำเร็จกับตัวนี้มาก
‎ใช่ เราจำได้ เป็นม้าฝีเท้าเร็วระยะสั้นที่เยี่ยม
‎นี่คือปูมประวัติม้าของคุณรึ
‎ถูกแล้วพ่ะย่ะค่ะ
‎กระหม่อมว่าน่าจะทรงพบชื่อที่คุ้นเคยในนั้น
‎ก็คงต้องพบอยู่แล้ว
‎ถ้าเข้าใจไม่ผิด
‎- ชื่อนี้ ‎- ตายจริง ใช่
‎ม้าของทูลกระหม่อมปู่ หนึ่งในตัวโปรดเลย
‎- คิดว่าอย่างไร หกเดือนได้ไหม ‎- กระหม่อมก็ว่าอย่างนั้น
‎อารมณ์มั่นคงดี ไม่หัวร้อนแต่ก็ไม่เชื่องช้า
‎- ไม่ตื่นตกใจง่ายเกินไป ‎- จริงสินะ
‎- ดูข้อขาหลังมันสิ ‎- จริงด้วย
‎หุ่นสมส่วนดีมาก เส้นขึ้นมาถึงขาเยี่ยมจริงๆ
‎จริง
‎ขอเข้าไปนะ
‎น่าทึ่งมากจริงๆ
‎ไม่ใช่แค่เฉพาะสถานที่
‎และทัศนคติของพวกเขาต่อการผสมพันธุ์ม้า
‎แต่การที่พวกเขาให้ลูกม้า ‎กับม้าวัยเยาว์อยู่ใกล้ๆ ขนาดนั้นด้วย
‎ในขณะที่เราส่งม้าของเราไปกินหญ้าที่ไอร์แลนด์
‎บอกเรามาตรงๆ ‎นี่เราหมดสิทธิ์แล้วหรือเปล่า
‎เราตามคนอื่นไม่ทันแล้วหรือไม่
‎ยังหรอกพ่ะย่ะค่ะ
‎แต่ถ้าอยากตามคนอื่นให้ทัน
‎ทรงต้องรีบตัดสินใจเด็ดขาดตอนนี้
‎นั่นคือต้องทรงคิดปฏิบัติการใหม่ ‎ตั้งแต่ต้นจนจบ
‎เปลี่ยนบุคลากร
‎- เปลี่ยนวิธีฝึกม้า ‎- ใช่
‎และตอนนี้ม้าแข่งชั้นยอดของอังกฤษ ‎หลั่งไหลไปอยู่อเมริกาเยอะมาก
‎จนเราต้องถามตัวเองว่า "ทำไมกัน"
‎- เธอไม่ได้คิดว่าเราควรจะไปที่นั่นด้วยใช่ไหม ‎- ถ้ามองจากมุมของนักแข่งม้า
‎ไปเองย่อมจะดีที่สุด
‎แค่หนึ่งหรือสองวัน
‎แต่... พระองค์ไม่จำเป็นต้องอยู่ที่อังกฤษรึ
‎ยังไงท่านแม่ก็อยู่ที่นั่นตลอดอยู่แล้ว
‎ยิ่งเราไม่อยู่สิจะดีต่อท่านมากกว่า
‎ทรงเกลียดความรู้สึกเหมือนคนแก่วัยเกษียณ ‎ที่หมดค่าไร้ความจำเป็นใดๆ
‎เราแน่ใจว่าท่านแม่กำลังยินดี ‎ที่ได้เป็นนายใหญ่อีกครั้ง
‎- ขอบคุณ ‎- ท่านครับ
‎- คุณคิง ‎- ลอร์ดเมาท์แบทเท็น
‎อาณาจักรบริเตนที่ยิ่งใหญ่ในวัยเยาว์ของเรา ‎กำลังตายไปต่อหน้าต่อตา
‎ประเทศกำลังล้มละลาย
‎ความมั่นคงของชาติก็แตกกระสานซ่านเซ็น
‎พันธมิตรของเราล้วนหมดหวัง
‎และแนวโน้มค่าเงินของเรานั้น
‎ภายในปี 1970
‎เราจะกลายเป็นดั่งเมืองขึ้น
‎จัณฑาล
‎ผมไม่รู้ว่าท่านคิดอย่างไรนะ
‎แต่ผมยอมตายดีกว่า
‎แทนที่จะนิ่งดูดายรอให้มันเกิดขึ้น
‎และเพราะอย่างนั้น
‎ผมและสหายได้คิดแผนขึ้นมา
‎เพื่อให้ประเทศชาติกลับสู่ทิศทางอันควร
‎แผนอะไร
‎เปลี่ยนตัวนายกรัฐมนตรี
‎และตั้งรัฐบาลฉุกเฉินขึ้นมาใหม่
‎- อะไรนะ ‎- และคนที่จะมาแทนเขา
‎เราจำเป็นต้องหาผู้นำที่สร้างแรงบันดาลใจได้
‎ผู้ซึ่งรวมใจคนทั้งชาติได้
‎ผู้ซึ่งคนในชาติเคารพนับถือ
‎ผู้ซึ่งเคยมีบทบาทเป็นผู้นำระดับชาติมาแล้ว
‎ก็มีผู้ที่โดดเด่นชัดเจนอยู่หลายคน
‎แต่ให้เรียนตามตรง ‎ไม่มีใครเหมาะสมกว่าท่านแล้ว
‎ไม่นะ เราคิดเรื่องแบบนี้ไม่ได้
‎ในจุดนี้ ผมควรจะหยุดฟังพวกคุณทันที
‎และแม้ผมจะไม่ได้นิยมชมชอบอย่างแรง
‎เมื่อพูดถึงนายกรัฐมนตรีคนนี้ ‎แต่ที่พวกคุณกำลังพูดถึง
‎จัดได้ว่าเป็นการก่อรัฐประหาร
‎และผมไม่ขอเกี่ยวข้องด้วยไม่ว่าจะด้านใดทั้งนั้น
‎ถ้าในยามสงบ มันก็จริง
‎ที่การก้าวก่ายเช่นนี้จะถือว่าทำผิดรัฐธรรมนูญ
‎แต่เราเชื่อว่าตอนนี้ ‎ประเทศไม่ได้อยู่ในยามสงบแล้ว
‎สถานการณ์แบบนี้ไม่เคยเกิดขึ้นมาก่อน
‎และแตกต่างจากเหตุการณ์อื่นๆ ที่ผ่านมา
‎เจอรัลด์
‎ในการยึดอำนาจควบคุมเศรษฐกิจจากรัฐบาล
‎วิลสันและสหายกลุ่มสังคมนิยมได้คิดแผนขึ้นมา
‎ชื่อว่าแผนบรูตัส
‎ซึ่งจะริบอำนาจทั้งหมด ‎จากธนาคารแห่งประเทศอังกฤษ
‎แช่แข็งดุลค่าเงินปอนด์สเตอร์ลิง ‎ของรัฐบาลอื่นๆ
‎และบังคับตัดงบประมาณกลาโหมอย่างหนัก
‎เราจะปล่อยให้พวกนายธนาคารคุมทุกอย่างไม่ได้
‎ธนาคารแห่งประเทศอังกฤษรู้ว่า
‎มีทองจำนวนมากไหลออกจากประเทศ ‎ตั้งแต่วันจันทร์แล้ว
‎- แต่ไม่คิดแก้ไขสถานการณ์เลย ‎- แล้วเราจะโต้ตอบยังไง
‎เข้าไปควบคุมอัตราการแลกเปลี่ยน
‎ตัดงบประมาณใช้จ่ายทางกลาโหมอย่างหนัก
‎และบังคับเข้ายึดครอง
‎บริษัทกองทุนต่างประเทศของเอกชนทั้งหมด
‎ใครเห็นด้วยยกมือ
‎แบบนี้ถือว่าเป็นการประกาศสงคราม
‎ต่อเสรีภาพ ประชาธิปไตย และทุนนิยม
‎เราต้องลงมือเดี๋ยวนี้
‎ไม่ใช่แค่เพื่อกอบกู้อังกฤษ ‎แต่เพื่อกอบกู้โลกด้วย
‎เราขอเสนอให้มีการปฏิวัติพลิกแผ่นดิน
‎ที่นำโดยนายธนาคาร นักธุรกิจ และกองทัพ
‎เหล่ามืออาชีพที่จะช่วยชาติ ‎จากพวกมือสมัครเล่น
‎จากความไร้ประสิทธิภาพ ‎และจากการแทรกซึมของรัสเซีย
‎ส่วนผู้ซึ่งจะมาเป็นผู้นำเฉพาะกาล
‎เราไม่คิดว่ามีใครเหมาะสมไปกว่าท่านแล้ว
‎ทั้งหมดนี้น่าสนใจมาก
‎ผมขอเสนอให้เรามาพบกันอีกครั้ง
‎ในอีก 48 ชั่วโมงข้างหน้าดีไหม
‎ครับผม
‎ทั้งเงินปอนด์ตกและทั้งผลที่จะตามมา
‎ผมว่าเราก็สรุปได้ดังนี้
‎การลดค่าเงินปอนด์และเงินกู้ก้อนใหญ่ ‎ที่ประชาชนทุกคนต้องจ่ายคืนแทน
‎ทำให้ตอนนี้ประเทศอังกฤษ
‎ได้พบกับการพลิกนโยบายรัฐบาล ‎จากหน้ามือเป็นหลังมือ
‎หลังจากบริหารโดยลดค่าเงิน ‎และปฏิเสธความจริงมาตลอดสามปี
‎วิลสันออกไป!
‎ผู้ชุมนุมประท้วงมารวมตัวกัน ‎หน้าบ้านเลขที่สิบ ดาว์นิ่งสตรีท
‎เมื่อความจริงจากการลดค่าเงินปอนด์...
‎(ไร่แคลร์บอร์น รัฐเคนทักกี) ‎(ประเทศอเมริกา)
‎ขอต้อนรับสู่เครือจักรภพแห่งเคนทักกี ‎ใต้ฝ่าละอองพระบาท
‎ขอบใจมาก คุณแฮนค็อก
‎ทรงเรียกว่าบูลเถอะ
‎ขออภัยที่อากาศไม่แจ่มใสกว่านี้
‎ไม่เป็นไรเลย ฝนตกพรำๆ เราก็ชอบ
‎- บูล แฮนค็อก ‎- ยินดีที่ได้รู้จัก
‎ด้วยเงินจำนวนเท่ากัน ‎ของในตะกร้าจ่ายตลาดของท่านจะน้อยลง
‎อาหารที่นำเข้าจากต่างประเทศ ‎จะราคาเพิ่มสูงขึ้น
‎เนื้อสัตว์จะแพงขึ้นประมาณปอนด์ละครึ่งสลึง
‎ในวันจันทร์ หลังจากการประกาศ
‎ตลาดหุ้นถึงกับว่างเปล่า
‎ไม่มีใครคิดจะซื้อขาย
‎แต่ที่ถนนธรอกมอร์ตันหน้าตลาดหุ้น
‎นักซื้อขายหุ้นและคนงานต่างรวมตัวกัน
‎เพื่อพยายามคิดว่าค่าเงินปอนด์ที่หายไป...
‎อรุณสวัสดิ์ ทุกคน
‎อรุณสวัสดิ์ครับ ‎อรุณสวัสดิ์ครับ คุณแฮนค็อก
‎พวกเขากำลังทดสอบดินดูแร่ธาตุ ‎ซัลเฟอร์ แคลเซียม
‎สารอาหารที่ถูกต้องนั้นสำคัญมากพ่ะย่ะค่ะ
‎ในแง่ความแข็งแกร่งของกระดูก ‎และการเติบโตของกระดูก
‎ของพวกม้ารุ่นๆ ที่เราเลี้ยง
‎- ครับผม ‎- ทอมมี่เป็นหนึ่งในคนเก่งที่สุด
‎- ขอบคุณครับ ‎- ทอมมี่คิดจะไปอังกฤษบ้างไหม
‎อ้าว ไม่ได้นะ
‎ปารีสตื่นขึ้นมาพบว่า ‎ฝรั่งเศสกำลังจะเกิดสงครามกลางเมือง
‎กลุ่มนายพลกบฏในอัลจีเรีย ‎จะส่งพลร่มเข้ามาหรือไม่
‎พวกเขารีบดำเนินยุทธการป้องกันตัวในทันที
‎สนามบินทั้งหมดถูกปิดตาย ‎ไม่ให้ใครเข้าออกได้
‎คนที่อยู่ในเมืองหลวง ‎ไม่มีใครรู้จุดประสงค์ของกลุ่มกบฏเลย
‎แต่ก็มีเสียงระเบิดซีโฟร์ดังขึ้น ‎ทั้งที่นี่และที่อื่นๆ
‎ทำให้เห็นว่ามีผู้เห็นชอบกับการกบฏ ‎ที่จ้องหาเหยื่ออยู่ทั่วไป
‎พวกเขาโจมตีสถานีชุมทางรถไฟ ‎การ์ เดอ ลียง
‎และสถานีออสเตอร์ลิตซ์
‎ไม่ได้สร้างความเสียหายรุนแรง แต่เป็น...
‎คนเหล่านี้คือ ‎นักศึกษาสัตวแพทย์ศาสตร์ที่เราเชิญมา
‎ให้อยู่กับพวกเราที่ไร่นี้
‎ได้ศึกษาวิชาจัดการผสมพันธุ์สัตว์
‎การอนุบาลและฝึกสอนสัตว์
‎การจัดการสุขภาพฝูงม้า
‎เป้าหมายของเราคือการบูรณาการที่ดีขึ้น
‎ระหว่างการทำงานจริงในศูนย์ฝึกม้า
‎กับงานวิจัยทางวิทยาศาสตร์ ‎ที่ทำกันในโลกกว้าง
‎นี่มันปีอะไรแล้วนะ พอร์ชีย์
‎ปี 1967 ทำไมรึ
‎เพราะเมื่อได้เห็นอย่างที่เพิ่งเห็น
‎เราอาจคิดไปว่านี่คือปี 2067
‎ในแง่ของเทคโนโลยีและการจัดการทุ่งหญ้า
‎และการพร้อมเปิดใจรับแนวคิดใหม่
‎พวกอเมริกันไม่ใช่แค่อยู่คนละระดับกับเรา
‎แต่เหมือนอยู่บนดาวคนละดวง
‎แล้วก็ผู้จัดการการแข่งม้านั่น ‎เขาช่างน่าประทับใจนะ
‎เมื่อลองคิดเปรียบเทียบกับเซซิล...
‎ใช่ เขาเริ่มแก่แล้ว
‎อายุตั้ง 150 ปี
‎แหม ยังไม่ถึงขนาดนั้น แต่ 80 แล้วแน่ๆ
‎ตาเฒ่าเซซิลที่รัก
‎เบนเฮอร์แห่งนิวมาร์เก็ต
‎เขารับใช้พระราชชนกได้อย่างยอดเยี่ยม
‎และปู่ของเราด้วย ‎รู้ไหมว่าเขาเคยบาดเจ็บที่สมรภูมิซอมม์
‎ใช่ อาจถึงเวลา ‎ที่จะหาคนที่อายุน้อยกว่านั้นหน่อย
‎คำถามคือจะมีใครทำได้
‎ถ้าเป็น... กอร์ดอน ริชาร์ดส์ล่ะ ดีไหม
‎เขาทำงานให้ตระกูลไวน์สต็อก ‎พวกนั้นไม่มีทางปล่อยเขาหรอก
‎หรือ... เดวิด แมคคอลล่ะ
‎คนนั้นก็เก่งนะ
‎แต่เธอคิดว่าเขาจะปรับตัวได้จริงรึ
‎- ไม่พ่ะย่ะค่ะ ‎- ลองสิ
‎เธอจะยอมพิจารณาตำแหน่งนี้ไหม
‎- กระหม่อมน่ะรึ ‎- ทำไมกัน
‎เธอเก่งเรื่องนี้จะแย่ ‎แถมยังรู้ไส้รู้พุงตระกูลของเราทั้งหมด
‎ถือเป็นเกียรติพ่ะย่ะค่ะ
‎แต่กระหม่อมเองก็ทะเยอทะยานมาก
‎กระหม่อมคงไม่อาจรับตำแหน่ง เว้นแต่จะแน่ใจ
‎ว่าเรามีโอกาสที่จะประสบความสำเร็จสูงสุด
‎และเมื่อถ้าพูดถึงการค้นคว้าของเรา
‎ยังมีอีกเรื่องหนึ่งที่เราต้องไปดู
‎- อะไร ‎- ศูนย์ฝึกของพวกเขา
‎ถ้าเราจะนำหน้าคนอื่นๆ
‎เรายังต้องเรียนรู้จากพวกอเมริกันอีกเยอะ
‎พอร์ชีย์ นั่นต้องใช้เวลาอีกนานเท่าไร
‎ก็...
‎- ลองนี่ไหมพ่ะย่ะค่ะ ‎- เอาสิ
‎ท่านผู้มีเกียรติ
‎ลำพังในทศวรรษที่ผ่านมานี้
‎เท่าที่ผมรวบรวมมา
‎เคยมีการรัฐประหาร 73 ครั้ง ‎ใน 46 ประเทศทั่วโลก
‎และความสำเร็จเหล่านั้นบางครั้ง...
‎อาจทำให้พวกเราได้ใจ
‎ที่ประเทศกานา เมื่อสองปีก่อน
‎ประธานาธิบดีนูครูมาห์ถูกขับไล่ ‎โดยใช้ทหารเพียง 500 นาย
‎และที่เกาหลีใต้เมื่อปี 1961
‎พลตรีพาร์คชองอียึดอำนาจ ‎โดยใช้ทหารเพียง 3,500 นาย
‎และที่กาบองในปี 1964
‎ใช้เพียง 150 คนก็สามารถจับ ‎ประธานาธิบดีอุมบา
‎และกุมอำนาจหลักของรัฐบาลไว้ได้
‎และแน่นอน ด้วยทหารเพียงหนึ่งลีเจียน
‎ซีซาร์ก็ข้ามแม่น้ำรูบิคอนได้
‎และเราคงไม่อยากมีชะตาเช่นเดียวกับเขา
‎"ทรราชปราชัยเสมอ ‎ด้วยประการฉะนี้" ทุกท่าน
‎รัฐประหารทุกครั้งที่ประสบความสำเร็จ
‎จะมีปัจจัยหลักร่วมกันห้าประการ
‎ควบคุมสื่อให้ได้
‎ควบคุมเศรษฐกิจให้ได้
‎ควบคุมตัวเป้าหมายในคณะปกครองให้ได้
‎ซึ่งนั่นเท่ากับต้องมีปัจจัยที่สี่
‎ความจงรักภักดีของทหารทุกเหล่าทัพ
‎ที่ประเทศกานาและกาบอง
‎เรื่องนี้อาจทำสำเร็จได้ด้วยทหารไม่กี่กองร้อย
‎แต่หากเป็นที่สหราชอาณาจักรแห่งนี้
‎เราจำเป็นจะต้องคุมอาคารรัฐสภา
‎ศูนย์ราชการไวท์ฮอลล์
‎กระทรวงกลาโหม ‎และสำนักเลขาธิการคณะรัฐมนตรี
‎แน่นอน เราจะต้องจับกุมนายกรัฐมนตรี
‎พร้อมกับนักการเมืองที่ยังภักดีต่อเขา
‎เราต้องปิดสนามบิน
‎ควบคุมการจราจรทางอากาศ
‎สถานีรถไฟก็เช่นกัน
‎จะต้องมีการประกาศภาวะฉุกเฉิน
‎ประกาศกฎอัยการศึก
‎นี่ผมยังไม่ได้พูดถึงปัจจัยเรื่องตำรวจ
‎จะต้องใช้ทหารที่จงรักภักดีอย่างไร้ข้อกังขา ‎นับหลายหมื่นคน
‎และต่อให้เป็นช่วงที่ผมมีอำนาจสูงสุด ‎ผมก็สั่งการขนาดนั้นไม่ได้
‎นั่นจึงนำเรามาถึงปัจจัยข้อที่ห้า
‎ความชอบธรรมของการรัฐประหาร
‎ทีนี้ รัฐบาลของเราแข็งแกร่ง
‎จากสถาบันเก่าแก่ต่างๆ ที่สนับสนุนรัฐบาล
‎ศาลยุติธรรม
‎กฎหมายจารีตประเพณี
‎รัฐธรรมนูญ
‎ถ้าจะก่อการต่อต้านรัฐให้สำเร็จลุล่วง
‎เราต้องทำลายสถาบันเหล่านี้ด้วย
‎แต่ในสังคมประชาธิปไตย ‎ที่มีวิวัฒนาการสูงส่งเช่นสังคมของเรา
‎อำนาจของสถาบันเหล่านั้น ‎ไม่อาจล่วงละเมิดได้
‎ทุกท่าน นั่นจึงเป็นสาเหตุ
‎ที่การทำรัฐประหารในสหราชอาณาจักร
‎ไม่มีทางสำเร็จได้เลย
‎นอกเสียจาก...
‎นอกเสียจากอะไร
‎นอกเสียจากเราจะได้รับการสนับสนุน ‎จากบุคคลผู้หนึ่งซึ่งเรายังไม่ได้กล่าวถึง
‎เห็นลักษณะอารมณ์ของม้าหรือไม่
‎สถาบันกษัตริย์มีอำนาจตามรัฐธรรมนูญ ‎ที่แตกต่างจากสถาบันอื่น
‎ซึ่งอาจยังทำให้ ‎ความพยายามแบบนี้สำเร็จได้
‎ในปี 1834 ‎พระเจ้าวิลเลียมที่สี่ก็ใช้พระราชอำนาจ
‎ปลดคณะรัฐบาล ‎เมื่อถูกฝ่ายค้านในสภาผู้แทนราษฎรต่อต้าน
‎และในปี 1920
‎มีการผ่านพระราชบัญญัติ ‎พระราชอำนาจในภาวะฉุกเฉิน
‎ซึ่งกำหนดว่าเมื่อเกิดสถานการณ์บางอย่าง ‎สถาบันกษัตริย์จะมีอำนาจ
‎ออกพระบรมราชโองการ ‎ประกาศสถานการณ์ฉุกเฉินได้
‎แปลว่าสมเด็จพระราชินีของเรา ‎สามารถยุบสภา
‎และแต่งตั้งคณะรัฐบาลใหม่เลยได้
‎พร้อมกับนายกรัฐมนตรีใหม่ด้วย
‎นอกจากนี้พระองค์ยังทรงเป็นจอมทัพ
‎ทหารล้วนปฏิญาณสวามิภักดิ์ต่อพระองค์
‎ไม่ใช่สวามิภักดิ์ต่อรัฐสภา
‎ดังนั้นจึงพึ่งพากำลังทหารเพื่อให้ทำการสำเร็จได้
‎พระองค์คือซีซาร์ของเรา
‎แล้วท่านคิดว่าพระองค์อาจรับฟังแนวคิดนี้รึ
‎สถานการณ์ตอนนี้ดูเชิญชวนมากนะ
‎ผมได้ทำรายการแจงไว้แล้ว ‎ว่ามันเชิญชวนให้น่าทำมากเพียงใด
‎และในฐานะพระญาติ
‎ผมอยู่ในฐานะที่เหมาะที่สุดที่จะไปทูลถาม
‎ไม่หิวรึพ่ะย่ะค่ะ
‎ไม่เลย
‎ปรากฏว่าวันนี้กลับเป็นหนึ่งในวัน ‎ที่เรารู้สึกสนุกที่สุด
‎และในขณะเดียวกันก็เป็นวันที่น่าหดหู่ที่สุดด้วย
‎มีโทรศัพท์มาพ่ะย่ะค่ะ ‎จากลอร์ดเมาท์แบทเท็น
‎ไว้เราค่อยโทรกลับไป
‎ถ้าเราบอกอะไรเธอสักอย่าง
‎- สัญญาได้ไหมว่าจะเก็บเป็นความลับ ‎- แน่นอน
‎เราอยากใช้เวลาตลอดทั้งชีวิตทำเรื่องแบบนี้
‎เป็นเจ้าของม้า
‎ผสมพันธุ์ม้า ส่งม้าลงแข่ง
‎นี่คือสิ่งที่ทำให้เรามีความสุขอย่างแท้จริง
‎และเราคิดจริงๆ ว่าเราเกิดมาเพื่อทำสิ่งนี้
‎จนกระทั่งมีอีกงานหนึ่งเข้ามาในชีวิต
‎ซึ่งเป็นงานที่คนอื่นเกิดมาเพื่อทำ
‎แต่เขาเลือกที่จะไม่ทำ
‎ซึ่งแปลว่าตอนแรกก็ทูลกระหม่อมพ่อ ‎ต่อมาก็เป็นเรา
‎ที่ต้องมาทำงานซึ่งพวกเราไม่ควรต้องทำ
‎แต่ก็ทรงทำให้ดูเหมือนกับว่า
‎งานนั้นเป็นงานเดียวที่พระองค์เกิดมาเพื่อทำ
‎เธอใจดีมาก
‎แต่มันไม่จริงหรอก
‎และในวันอย่างเช่นวันนี้
‎ในสถานที่อย่างที่นี่
‎อยู่กับเพื่อนแบบนี้
‎ทำให้เราได้แวบๆ ‎ว่าชีวิตของเราอาจเป็นแบบไหน
‎ชีวิตซึ่งเราไม่มีโอกาสได้เลือก
‎และชีวิตนั้นจะทำให้เราเป็นสุขมากกว่านี้เพียงใด
‎- กระหม่อม... ‎- ไม่ใช่ตอนนี้
‎ตายจริง เราเผลอขึ้นเสียงใช่ไหม
‎- นิดหน่อยพ่ะย่ะค่ะ ‎- ต้องไปง้อเขาแล้วสิ
‎ไม่เป็นไรหรอกพ่ะย่ะค่ะ เขาคงเข้าใจ
‎ขอพระราชทานอภัย ใต้ฝ่าละอองพระบาท
‎ไม่เป็นไร เราจะไปเดี๋ยวนี้ละ
‎จริงๆ นะ แค่ดิ๊กกี้เอง
‎ขอบคุณ มาร์ติน เราจะคุยกับเขาเอง
‎ทางนี้พ่ะย่ะค่ะ
‎ท่านนี่ตื๊อจริงๆ มีเรื่องอะไรสำคัญนักหนา
‎สำคัญพ่ะย่ะค่ะ ใต้ฝ่าละอองพระบาท
‎ท่านนายกฯ
‎ใต้ฝ่าละอองพระบาท
‎กระหม่อมมีสาเหตุให้เชื่อว่า
‎ขณะนี้มีการวางแผนเต็มรูปแบบ ‎ที่จะต่อต้านกระหม่อม
‎และรัฐบาลพรรคแรงงาน ‎ที่ได้รับการเลือกมาตามระบอบประชาธิปไตย
‎รัฐบาลที่บริหารในนามของพระองค์
‎นำโดยสมาชิกราชวงศ์ชั้นสูง
‎ใครกัน
‎ลอร์ดเมาท์แบทเท็น
‎ข่าวแจ้งว่าเขา
‎ได้สมคบคิดกับเซซิล คิง
‎ประธานกลุ่มธุรกิจหนังสือพิมพ์มิร์เรอร์กรุ๊ป
‎กำลังพยายามจะล้มรัฐบาลนี้
‎กระหม่อมรู้สึกจำใจที่ต้องย้ำเตือน ‎ใต้ฝ่าละอองพระบาทว่า
‎ตอนนี้ประชาชนแทบจะ ‎เหลืออดเหลือทนกับราชวงศ์แล้ว
‎และตลอดเวลาที่กระหม่อมอยู่ในตำแหน่ง
‎กระหม่อมได้พยายามปกป้องสถาบัน ‎อย่างสุดความสามารถ
‎แต่หากสมาชิกในราชวงศ์เอง
‎จะเข้ามาแทรกแซงการเมืองในวันนี้
‎กระหม่อมคงไม่เหลือทางเลือก ‎นอกจากจะต้องเข้ากับ...
‎กลุ่มนิยมสาธารณรัฐในคณะรัฐบาลนี้
‎ที่กระหม่อมควบคุมไว้อย่างดี ‎จนถึงปัจจุบัน
‎และดำเนินการอะไรสักอย่าง
‎ปล่อยให้เราจัดการเอง ท่านนายกฯ
‎ใต้ฝ่าละอองพระบาท
‎ดื่มให้หมด พอร์ชีย์
‎เราจะกลับบ้านกันแล้ว
‎ลอร์ดเมาท์แบทเท็นพ่ะย่ะค่ะ
‎ใต้ฝ่าละอองพระบาท
‎เรียกกระหม่อมมาเข้าเฝ้ารึ
‎ใช่แล้ว
‎แหม ใจตรงกัน
‎กระหม่อมเองก็ตั้งใจว่าจะแวะมาอยู่พอดี
‎เพราะมีเหตุสำคัญยิ่งมากราบทูล
‎กระหม่อมเกิดความรู้สึก ‎แบบที่ไม่ได้รู้สึกมาตั้งแต่สมรภูมิดิเอปป์
‎รู้สึกว่ากำลังเดินไปสู่กับดัก
‎เราหวังว่าท่านคงรู้สึกหายใจไม่ทั่วท้องแบบนั้น
‎ในอีกโอกาสหนึ่งเมื่อไม่นานนี้
‎ตอนท่านไปพบปะเหล่าสหาย ‎ที่ธนาคารแห่งชาติอังกฤษ
‎นั่นมันจริงหรือไม่
‎จริง กระหม่อมไปรับประทานมื้อกลางวัน ‎ที่ธนาคารแห่งชาติ
‎เพื่อพบปะและฟังความเห็นผู้คน
‎ซึ่งรู้สึกพรั่นพรึง ‎กับเรื่องที่กำลังเกิดขึ้นกับประเทศชาติ
‎ความพรั่นพรึงที่หวังว่าพระองค์เองก็รู้สึก
‎ก็ไม่แน่
‎แต่การสมคบคิดกับคนเหล่านั้น ‎ไม่ใช่ทางออกที่ถูกต้อง
‎มันคือการเริ่มต้นหาทางออก
‎พระองค์ทรงทำแบบนี้ทำไม
‎จะทรงปกป้องคนอย่างวิลสันทำไม
‎เรากำลังปกป้องตำแหน่งนายกรัฐมนตรี
‎เรากำลังปกป้องรัฐธรรมนูญ
‎เรากำลังปกป้องประชาธิปไตย
‎แต่ถ้าคนสำคัญที่สุดในระบอบประชาธิปไตย ‎เป็นภัยต่อระบอบเสียเอง
‎เราควรจะนิ่งเฉยไม่ทำอะไรเลยงั้นหรือ
‎ใช่
‎พวกเราจะต้องไม่ก้าวก่ายอะไรทั้งนั้น
‎แค่รอเวลาไป
‎รอให้ประชาชนที่เลือกเขาเข้ามา ‎ลงคะแนนเลือกให้เขาออกจากตำแหน่งไป
‎ถ้าประชาชนเลือกจะทำเช่นนั้น
‎เราแน่ใจว่าท่านคงแทบอดรนทนไม่ได้ ‎ที่จะไม่ทำอะไร
‎และไม่มีบทบาทหน้าที่ ‎ความรับผิดชอบแบบที่เคยมีมาโดยตลอด
‎ท่านเกิดมาเพื่อทำงานและเป็นผู้นำ
‎แต่ท่านยังมีบทบาทสำคัญในตระกูลนี้
‎เป็นตัวแทนของพ่อให้กับสามีของเรา
‎เป็นท่านอา และเป็นที่ปรึกษาของเรา
‎เป็นผู้กล่อมเกลาให้ชาร์ลส์เป็นกษัตริย์ที่ดี
‎และยิ่งไม่ต้องพูดถึงการเป็นน้องชายที่ดีของพี่สาว
‎ท่านไปเยี่ยมพี่ครั้งสุดท้ายเมื่อใดกัน
‎ได้ให้กำลังใจเธอบ้างไหม
‎นั่นต่างหากคือการรับใช้สถาบันกษัตริย์ที่ดีที่สุด
‎ดีกว่าไปเป็นผู้นำการรัฐประหาร ‎ที่ขัดต่อรัฐธรรมนูญ
‎ดีจังที่เธอหาเวลามาหาพี่ได้
‎เดี๋ยวนี้ ก็มีแต่เวลานั่นแหละที่มีเหลือเฟือ
‎และแทบไม่เหลือเวลาแล้ว
‎พวกเราสี่คน
‎อะไรนะ
‎พวกเราสี่คน
‎ดูเราตอนนี้สิ
‎เหลือกันอยู่แค่สองคน
‎เธอน่ะยังอยู่
‎พี่ไม่เหลือแล้ว
‎พี่กำลังจะไปแล้ว
‎พูดอะไรไร้สาระ
‎มีจังหวะหนึ่ง ตอนที่พี่อายุขึ้น 70 ปี
‎พี่จึงได้เข้าใจว่าพี่ไม่มีส่วนร่วมอีกต่อไปแล้ว
‎แต่เป็นเพียงผู้สังเกตการณ์เท่านั้น
‎ฉันเองก็เพิ่งค้นพบความจริงข้อนั้น
‎จากนั้นก็มีแค่การรอคอย
‎และไม่เข้าไปขวางทาง
‎ได้ข่าวว่าเธอเพิ่งเข้าไปขวางทางมานี่
‎ใครบอกพี่
‎ในวังนี้มีความลับที่ไหนกัน
‎โดนตำหนิมาหนักเลยใช่ไหม
‎จากพระราชินีคนกล้าของเราน่ะ
‎ใช่แล้ว โดนมาหนักทีเดียว
‎โธ่ ขำอะไรขนาดนั้น
‎ก็มันตลกจะแย่
‎เด็กสาวตัวน้อยทำลาย ‎จอมพลอาวุโสผู้ยิ่งใหญ่เสียย่อยยับ
‎อ้อ ฉันดีใจนะที่ทำให้พี่ขำได้
‎เพราะสถานการณ์ที่ประเทศนี้เผชิญอยู่
‎ไม่ได้น่าขำเลยแม้แต่นิดเดียว
‎ใครจะสนกันเล่า
‎เอาจริงๆ
‎หนึ่งในเรื่องน่ายินดีไม่กี่เรื่อง ‎ที่ได้อยู่จนแก่ขนาดเราสองคน
‎คือการรู้ว่านั่นไม่ใช่ปัญหาของเรา
‎ที่จริงที่นี่ไม่ใช่ประเทศของเราด้วยซ้ำ
‎พี่พูดเรื่องอะไรกัน
‎ที่นี่ต้องเป็นประเทศของเราอยู่แล้ว
‎ตระกูลแบทเทนเบิร์กมีประเทศที่ไหนกัน
‎ตระกูลของเรา ‎อาจมีกษัตริย์และราชินีเป็นตำแหน่ง
‎แต่พวกเราก็เป็นพันทาง
‎มีเลือดเยอรมัน มีเลือดกรีก
‎และเลือดไร้หัวนอนปลายเท้า
‎นั่นแหละ
‎ที่นี่คือประเทศของฉัน
‎ที่นี่เป็นบ้าน ที่นี่สร้างชื่อให้ฉัน
‎ฉันได้มอบชีวิตให้ที่นี่เป็นการตอบแทน
‎และการต้องเห็นประเทศเป็นแบบนี้ ‎ทำให้ฉันใจสลาย
‎นอนพักเถอะ
‎ท่านพี่
‎เจ้าฟ้าหญิงอลิซผู้ไร้หัวนอนปลายเท้า
‎ท่าน
‎- อย่าประหลาดใจนักสิ ‎- ประหลาดใจจริง
‎ท่านไปนานมาก
‎ฝรั่งเศสกับอเมริกาเป็นอย่างไรบ้าง
‎ได้ความรู้เยอะดี
‎ตอนแรกท่านจะไปแค่หนึ่งสัปดาห์ ‎แต่หายไปตั้งเกือบเดือน
‎ใช่
‎ไปกับพอร์ชีย์รึ
‎ใช่
‎สนุกหรือไม่
‎เราไปดูงานเรื่องแข่งม้า
‎เป็นการเดินทางเก็บข้อมูล
‎อ้อ
‎ถ้าท่านมีอะไรจะพูด ก็พูดออกมาเลย
‎ไม่เช่นนั้น ถ้าไม่ว่ากัน ตอนนี้เรายุ่งอยู่
‎เราได้ข่าวว่าท่านแต่งตั้งเขา ‎เป็นผู้จัดการกองม้าแข่ง
‎- ใช่ ‎- แปลว่าเขาจะเข้านอกออกในที่นี่ตลอดเวลา
‎ใช่ ถ้าเราโชคดี
‎ก็ดีแล้ว
‎ดีต่อเราทุกคน
‎เราได้ข่าวดิ๊กกี้ด้วย
‎- รัฐประหาร ‎- ใช่ เชื่อไหมล่ะ
‎ความแก่เฒ่าคงเป็นเรื่องทำใจยากจริงๆ
‎ใช่
‎เดี๋ยวเราตามขึ้นไป
‎อ้อ จะตามมารึ
‎ใช่ คิดอย่างนั้นนะ
‎เว้นแต่ท่านจะไม่อยากให้เราไป
‎อีกสักครู่เจอกัน
‎คำบรรยายโดย ศันสนีย์ โอบอ้อม